หนุ่มยิงอดีตเมีย ขู่ยิงตัวเอง แม่เกลี้ยกล่อม 10 ชั่วโมง สารภาพทำเพราะหึง
หนุ่มยิงกลางห้าง ขู่ยิงตัวเอง แม่ต้องเข้าเกลี้ยกล่อมลูกกว่า 10 ชั่วโมง ตำรวจจึงสามารถจับกุมผู้ก่อเหตุได้ พร้อมรับสารภาพทุกข้อกล่าวหา บอกทำไปเพราะหึงหวงจากกรณีเกิดเหตุยิงกันภายในห้างเซ็นจูรี่ เดอะมูฟวี่พลาซ่า ถ.พญาไท โดยที่เกิดเหตุเป็นคลินิกเสริมความงามบริเวณชั้น 4 เบื้องต้นมีรายงานผู้เสียชีวิตแล้ว 1 ราย คือ นางสาวปิยานุช ฉัตรไทย อายุ 28 ปี โดยผู้ก่อเหตุคือ นายดนุสรณ์ นุ่มเจริญ หรือ เจ อายุ 28 ปี ตามที่ได้รายงานไปแล้วนั้นล่าสุด วันที่ 19 ก.พ. 2563 พลตำรวจตรีสุคุณ พรหมายน รองผู้บัญชาการตำรวจนครบาล เดินทางมายัง สน.พญาไท เพื่อสอบปากคำ นายดนุสรณ์ นุ่มเจริญ ผู้ก่อเหตุใช้อาวุธปืนยิงนางสาวปิยานุช ฉัตรไทย เสียชีวิตในคลินิกเสริมความงามแห่งหนึ่ง ในห้างสรรพสินค้าย่านอนุสาวรีย์ชัยสมรภูมิ โดยเหตุการณ์ดังกล่าวยังทำให้มีผู้บาดเจ็บอีก 1 รายเบื้องต้นผู้ก่อเหตุให้การรับสารภาพตลอดข้อกล่าวหา โดยมีสาเหตุมาจากความหึงหวง และตอนนี้ผู้ต้องหาก็คลายความกังวลลงบ้างแล้วทั้งนี้ นายดนุสรณ์ ถูกตำรวจจับกุมตัวได้ที่จังหวัดเพชรบุรี เมื่อช่วงเช้ามืดที่ผ่านมา พร้อมของกลางอาวุธปืนขนาด .45 เครื่องกระสุน 32 นัด ซองบรรจุกระสุน 2 ซองโดยหลังก่อเหตุนายดนุสรณ์ได้ไปเปลี่ยนเสื้อผ้าที่ซอยหมอเหล็ง ก่อนหลบหนีไปที่ จ.เพชรบุรี ซึ่งเป็นบ้านญาติ กระทั่งถูกตำรวจปิดล้อมจับกุม โดยมีแม่ของนายดนุสรณ์เข้าร่วมเกลี้ยกล่อม หลังผู้ต้องหาขู่ยิงตัวเอง ใช้เวลานับ 10 ชั่วโมง จึงสามารถจับกุมผู้ก่อเหตุได้อย่างไรก็ตาม นายนุสรณ์ ถูกดำเนินคดีใน 5 ข้อหา ประกอบด้วย 1.ฆ่าผู้อื่นโดยไตร่ตรองไว้ก่อน 2.พยายามฆ่าผู้อื่นโดยไตร่ตรองไว้ก่อน 3.มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต 4.พาอาวุธไปในเมือง หมู่บ้าน หรือทางสาธารณะโดยไม่มีเหตุอันสมควร และโดยไม่ได้รับอนุญาตให้มีอาวุธปืนติดตัว 5.ยิงปืนซึ่งใช้ดินระเบิดโดยใช่เหตุในเมือง หมู่บ้าน หรือที่ชุมชนอย่างไรก็ตาม ในเวลาประมาณ 13.00 น. พลตำรวจโท ภัคพงศ์ พงษ์เภตรา ผู้บัญชาการตำรวจนครบาล จะแถลงผลสรุปของคดีอีกครั้ง ที่กองบัญชาการตำรวจนครบาล.
หนุ่มยิงกลางห้าง ขู่ยิงตัวเอง แม่ต้องเข้าเกลี้ยกล่อมลูกกว่า 10 ชั่วโมง ตำรวจจึงสามารถจับกุมผู้ก่อเหตุได้ พร้อมรับสารภาพทุกข้อกล่าวหา บอกทำไปเพราะหึงหวง
ยิงกลางห้างเซ็นจูรี่,ห้างเซ็นจูรี่ พลาซ่า,อนุสาวรีย์ชัยสมรภูมิ,ยิงกลางห้าง,ยิงกลางกรุง,ดนุสรณ์ นุ่มเจริญ,ข่าวทั่วไป